tomron87/hebrew-wikipedia-sentences-corpus huggingface dataset:
מבחינה לירית מדובר באלבום האישי ביותר של הזמרת אשר עוסק בין היתר בנושאים כמו תלותיות, מונוגמיה, נאמנות וחרדה בין היתר בהשראת מערכות יחסים קודמות שלה.
עם שחרורו האלבום קיבל ביקורות חיוביות מאוד מהמבקרים, בין יתר גם על ההתנסויות המוזיקליות שלה, היכולות הווקאליות שלה ועל המילים האישיות של השירים שהביאו לאלבום נופח בוגר יותר.
האלבום אשר הכיל בין היתר מוזיקת אר אנד בי אלטרנטיבית השפיע על מספר אמנים כמו ריהאנה וסולאנג' נואלס.
בנוסף לכך, האלבום גם היה מועמד לפרס גראמי בקטגוריית "אלבום ה-R&B העכשווי הטוב ביותר" ולפרס VMA.
האלבום הגיע למקום ה-3 בארצות הברית ונכון להיום זכאי למעמד אלבום זהב עם מכירות של חצי מיליון עותקי במדינה.
אם כי בשאר העולם לא זכה להצלחה כאשר הגיע בין היתר ל-40 העליונים בבריטניה, קנדה ויפן ואף למקומות נמוכים יותר במדינות נוספות.
After the Gold Rush הוא אלבום האולפן השלישי של המוזיקאי הקנדי ניל יאנג, שיצא לאור ב-19 בספטמבר 1970 על ידי חברת ההפקות ריפרייז רקורדס.
אך המבקרים לא התרשמו מייד; סקירת 1970 בכתב העת Rolling Stone מאת Langdon Winner הייתה שלילית.
After the Storm (בעברית: אחרי הסערה) הוא אלבומה הרביעי של הזמרת מוניקה, אשר יצא ב-17 ביוני 2003, על ידי ג'יי רקורדס.
אלבום זה עוסק במאבקים האישיים אותם נאלצה להתמודד הזמרת שלוש שנים קודם לכן.
האלבום הוא מאין הוצאה מחודשת של אלבומה הקודם מכיוון שמוניקה לא אהבה את כל השירים באלבומה הקודם והחליטה להקליט את חלקם מחדש ולהכניס אותם לאלבום זה וגם בגלל ההצלחה הבינונית של הסינגל המוביל מהאלבום הקודם.
על האלבום עבדו מספר מפיקים ביניהם מיסי אליוט ששימשה גם כמפיקה בפועל, ג'רמיין דופרי, מוניקה עצמה ועוד.
האלבום הגיע בשבוע הבכורה שלו וגם בשיאו למקום הראשון בארצות הברית עם מכירות של 186 אלף עותקים ובכך הפך לאלבום הראשון של הזמרת לעשות זאת.
מתוך האלבום יצאו 4 סינגלים: "So Gone" אשר הגיע למקום ה-10 בארצות הברית, "Knock Knock" ו-"Get It Off" אשר יצאו במקביל אך לא זכו להצלחה כמו הסינגל הקודם.
הסינגל הרביעי היה השיר "U Should've Known Better" אשר זכה להצלחה והגיע למקום ה-19 בארצות הברית.
האלבום קיבל ביקורות חיוביות וזכה להצלחה בארצות הברית כאשר מכר 1,070,000 ובכך היה זכאי למעמד פלטינה.
מדינהתאריך יציאהחברת תקליטיםארצות הברית17 ביוני 2003ג'ייקנדה24 ביוני 2003בריטניה30 ביוני 2003אירופה21 בספטמבר 2004
After Hours הוא אלבום האולפן הרביעי של הזמר הקנדי דה ויקנד.
האלבום יצא לאור ב-20 במרץ 2020, על ידי חברת התקליטים ריפבליק רקורדס.
בנוסף, יצא גם הסינגל השיווקי לאלבום שנושא את שמו, "After Hours" ב-19 בפברואר 2020. ב-23 במרץ 2020, הוציא דה ויקנד מהדורת דלוקס הכוללת רמיקסים למספר שירים באלבום.
ב-30 במרץ 2020 הוסיף דה ויקנד למהדורת הדלוקס 3 שירים חדשים, וב-3 באפריל הוציא מיני-אלבום אשר מכיל את הרימקסים מתוך האלבום.
ברשת הזרמת המדיה ספוטיפיי, האלבום After Hours נהפך לאלבום החמישי עם מרבית ההשמעות בפלטפורמה עם 14.74 מיליארד השמעות, ונהפך לאלבומו השני (הראשון: Starboy) של דה ויקנד אשר מגיע להישג זה.
דה ויקנד הכריז לראשונה כי הוא עובד על אלבום חדש בנובמבר 2018, כאשר במהלך הופעה אמר לקהל "Chapter VI coming soon".
ב־24 בנובמבר, נחשף באופן חלקי השיר "Blinding Lights" דרך פרסומת טלוויזיונית של מרצדס-בנץ, עם דיווחים על הסינגל "Heartless", שהגיעו יום לאחר מכן.
ב־27 בנובמבר 2019, יצא הסינגל הראשון מהאלבום, "Heartless".
ב־29 בנובמבר 2019 יצא הסינגל השני, "Blinding Lights".
שני הסינגלים זכו להצלחה מסחרית, כאשר "Heartless" הפך לסינגל הרביעי שלו שהגיע למקום הראשון שלו בבילבורד הוט 100, ו-"Blinding Lights" הגיע למקום הראשון במדינות שונות ברחבי העולם, ביניהן ישראל.
ב־13 בפברואר 2020 חשף דה וויקנד את שם האלבום, After Hours באמצעות טיזר של 48 שניות.
ב-18 בפברואר 2020 חשף דה וויקנד את עטיפת האלבום וביום למחרת יצא הסינגל השיווקי של האלבום שנושא את שמו, "After Hours".
על מנת לקדם את האלבום, בתאריך 20 בפברואר 2020, דה ויקנד הודיעה על צאת סיבוב ההופעות הבינלאומי שלו the After Hours Tour, כאשר עתיד להתחיל כבר בצפון אמריקה ובאירופה.
סיבוב ההופעות, במקור אמור להתחיל כבר באמצע שנת 2020, בתאריך 11 ביוני והיה עתיד להסתיים כבר ב-12 בנובמבר.
ביוני 2020, בעקבות החששות הגוברים ממגפת הקורונה, כל תאריכי סיבובי ההופעות נדחו לשנת 2021, ואז נדחו בשנית לשנת 2022. האמנים סברינה קלאודיו, דון טוליבר ובלאק אטלס היו למופע חימום בו.
מופע הבידור המחצית של סופרבול LV – Super Bowl LV Halftime Show
בשנים המוקדמות, משחקי הגמר או הסופרבולים הציגו במהלך הפסקת המחצית מצעדים של מכללות ובתי ספר מקומיים.
עם הזמן, ככל שהמשחק הפך לנצפה יותר כך גם גדל פוטנציאל החשיפה שבו.
עובדה זו הובילה למגמה, בה מופיעים אמנים ומוזיקאים מפורסמים במופעי טרום המשחק והמחצית, ואפילו באים רק כדי לשיר את המנון ארצות הברית.
שלא כמו במשחקי העונה הסדירה, בסופרבול, מחצית המשחק מקבלת פרק זמן מיוחד של חצי שעה בשביל מופע המחצית.
במופע הסופרבול LV (מופע ה-55 במספר) התקיים ב-7 בפברואר 2021, בין טמפה ביי באקנירס, המשחק התקיים באצטדיון ריימונד ג'יימס בטמפה, פלורידה ושודר ברשת CBS.
לביצוע מופע המחצית נבחר דה ויקנד שביצע תשעה מלהיטיו.
בחירת מבצע מופע המחצית החלה בתאריך 12 בנובמבר 2020, לפי ראיון שערך דה ויקנד לבילבורד.
דה ויקנד תרם מכספו כ-7 מיליון דולר עבור הופעתו במחצית.
המופע נגמר כאשר ביצע את השיר "Blinding Lights" יחד עם זיקוקי דינור אשר נזרקו כלפי מעלה, ולבושו היה בדומה לקליפ.
על מנת לקדם את האלבום דה ויקנד הופיע עם השיר "Heartless" בתוכנית האירוח לייט שואו עם סטיבן קולבר בתאריך 5 בדצמבר 2019. ביום למחרת הופיע באותה התכנית אירוח עם השיר "Blinding Lights", כך שלמעשה נהפך להופעת הבכורה שלו בשידור חי בפלטפורמת השידורים.
שני הביצועים שלו הופנו ביקורות חיוביות רבות גם מצד מבקרי המוזיקה והן מצד הקהל, והושווה לאלה שעשו מייקל ג'קסון ופרינס בעבר.
בתאריך 22 בינואר 2020, "Blinding Lights" בוצע בתוכנית האירוח הלילית קומית ג'ימי קימל לייב.
חזותו של וייקנד במהלך התכנית קיבל השראה על ידי האירועים שהתרחשו בתוך האמור לפני שחרורו של הווידאו קליפ של השיר, שלמעשה שוחרר זמן קצר לפני הופעתו בתוכנית.
במשך שנת 2020, הופעות שונות אחרות של שירי האלבום התרחשו במהלך אירועי טלוויזיה גדולים כמו טקס פרסי הווידאו קליפים של MTV לשנת 2020, אירוע הטקס טיים 100 לשנת 2020, טקס פרסי המוזיקה האמריקאית לשנת 2020, ומופע ה-Jingle Ball לשנת 2020.
After Hours מתחיל עם "Heartless"; אשר יצא לאור באופן דיגיטלי לחנויות מסחריות ולרשתות הזרמת המדיה השונות בתאריך 27 בנובמבר 2019, כסינגל הראשי מתוך האלבום.
מילות השיר מתייחסות לחברות לשעבר שלו, בזמנו אלה היו הדוגמנית בלה חדיד והזמרת האמריקאית סלינה גומז אשר יצא בעבר עם הזמר הקנדי ג'סטין ביבר.
במהלך החלק הראשון של השיר, טספיי שר על חזרה לאורח חיי סגנון חיים ופנאי שלו לאחר שנפרד משניהם.
בחצי השני של השיר, לאחר מכן הוא ממשיך לשיר על מערכת היחסים שלו שוב ושוב עם חדיד.
השיר משלב בתוכו את סוגות ה-R&B והטראפ.
השיר הופק על ידי המפיק האמריקאי מטרו בומין.
בזמנו של השחרור, למעשה השיר היה לשיר הסולו הראשון של וויקנד מאז שירו "Call Out My Name" מהמיני אלבום שלו My Dear Melancholy (2018).
הסינגל התברג במקום הראשון במצעד השירים האמריקאי בילבורד הוט 100, ונהפך למעשה לשיר הרביעי של דה ויקנד שעושה זאת, ולשיר השני של המפיק אשר התברג במקום הראשון.
קליפ המלווה לשיר יצא לאור כבר בתאריך 3 בדצמבר 2019.
"Blinding Lights" נשלח באופן דיגיטלי בחנויות המוזיקה ובפלטפורמות הזרמות המדיה בתאריך 29 בנובמבר 2019, כסינגל השני מתוך האלבום.
השיר הגיע למקום הראשון ב-22 מדינות, כולל ארצות הברית וקנדה, והיה לשיר החמישי שלו שהגיע למקום הראשון במצעד האמריקאי בילבורד הוט 100, ובקנדה הוט 100 במשך 4 שבועות, ו-7 שבועות בהתאמה.
בנוסף לכך השיר נהפך לראשון שלו שמגיע לפסגת המצעד בגרמניה (GfK – טופ 100) במשך 10 שבועות רצופים, בהממלכה המאוחדת במצעד הסינגלים הבריטי במשך 8 שבועות רצופים, ובאוסטרליה במשך 11 שבועות במצעד ההסינגלים האוסטרלי.
צעד זה הופך אותו ללהיט הגדול שלו במדינה זו.
"In Your Eyes " יצא לאור כשיר רדיו להיט עכשווי בתאריך 24 במרץ 2020, כסינגל השלישי מתוך האלבום.
שיר זה נשלח לתחנות הרדיו בדומה לתאריך הוצאתו לאור.
בדומה לשירי האלבום, שיר זה גם נכנס למצעד האמריקאי בילבורד הוט 100, והתברג במקום ה-16. הקליפ המלווה לשיר עוקב אחרי העלילות שיצאו לפני כן, ויצא לאור בתאריך 23 במרץ 2020. יותר מאוחר השנה, שוחרר רמיקס לשיר בתאריך 21 במאי 2020, בשיתוף יחד עם דוג'ה קאט.
"Save Your Tears " נשלח גם כן כשיר רדיו להיט עכשווי באירופה ומהר מאוד צבר פופולריות ברשתות המדיה, ברשתות החברתיות ובשירותי הסטרימינג אף על פי שלא יצא עדיין כסינגל.
הקליפ לשיר שוחרר בתאריך 5 בינואר 2021.
כבר בצאתו, הופנו כלפי האלבום ביקורות חיוביות רבות.
במטקריטיק קיבל האלבום ציון של 80 על סמך 20 ביקורות מה שהעיד על "הביקורות החיוביות שהופנו כלפיו".
בשקלול הציונים של AnyDecentMusic?, הוא הצליח לקבל ציון של 7.7 בסולם עשר, על סמך הערכתם את הקונצנזוס הביקורתי.
העיתונאי ג'ון קרמניקה מניו יורק טיימס החמיא לאלבום ואמר "טראומה נוצצת, בלבול רגשי קלידוסקופי, שחרור גופני דחוף ומתנשף בשילוב עם דיספפסיה רומנטית כושלת".
מראיינת קאנדס מקדופי מעיתון Consequence of Sound התהירה כי דה וויקנד מתפתח וטענה "הוא ממשיך להמציא את עצמו מחדש, והוא יודע בדיוק איך להשאיר מעריצים מכורים להרס".
דה וויקנד מוכיח שהוא "עדיין לא סיים איתנו; למעשה, הוא רק מתחיל".
Entertainment10 המובילים על פי לורי מג'בסקינכלל
האלבום After Hours שבר את השיא הגברי עבור האלבום עם מספר הרב ביותר של מועמדויות (80 סך הכל), ונהפך לאמן הראשון בשני עשורים שעשה זאת.
בתאריך 19 במרץ 2020, After Hours שבר את השיא לאלבום שהוזמן מראש הכי הרבה בהיסטוריה של השירות המוזיקה אפל מיוזיק, עם 1.02 משתמשים אשר הוסיפו את האלבום לספריית המוזיקה במכשיריהם.
שיא זה נשבר על ידי בילי אייליש עם אלבומה Happier Than Ever (2021).
After Hours הופיעה לראשונה בפסגת המצעד בילבורד 200, עם 444,000 יחידות שקולות לאלבום, אשר כוללים 275,000 עותקים פיזיים של האלבום.
האלבום הוא הרביעי ברציפות של דה וויקנד שכבש את פסגת המצעד בילבורד 200, מה שהפך אותו לשבוע המכירות הגדול ביותר שהיה בשנת 2020 עבור אלבום באותה העת.
בנוסף לזה, לאחר שבוע מצאת האלבום, כל 14 הרצועות מהאלבום נכנסו למצעד האמריקאי הבילבורד הוט 100, כאשר 10 מתוכם ב-40 המקומות הראשונים במצעד, "Blinding Lights" פותח את המצעד במקום הראשון, ולאחריו נמצא הסינגל "In Your Eyes", אשר מופיע לראשונה במצעד במקום ה-16, הגבוה ביותר משיריו של האלבום.
ללא הסינגל אשר יצא לפני שחרור האלבום "Heartless" ששהה שבוע לאחר צאת האלבום במקום הרביעי האלבום נשאר בראש המצעד בשבוע השני לצאתו עם 138,000 עותקים, ו-47,000 עותקי תקליטים שלו.
האלבום הוא השלישי ברציפות של דה וויקנד עם מרבית השבועות בפסגת המצעד בילבורד 200. בשבוע השלישי, האלבום נשאר ושהה במקום הראשון במצעד, עם 99,000 עותקים, ו-23,000 עותקי תקליטים.
בכך דה וויקנד השתווה לפוסט מאלון כאלבום אולפן אשר שהה במצעד בילבורד 200 שלושה שבועות רצופים מאז צאת אלבומו שלו Hollywood's Bleeding (2019).
שבוע לאחר מכן, שבר את שיאו של מאלון והמשיך לשהות בראש המצעד בשבוע הרביעי עם 75,000 עותקים, כולל 20,000 עותקי תקליטים.
בכך דה וויקנד השתווה לזמר הקנדי דרייק כהאלבום ששהה בראש המצעד במשך ארבעה שבועות רצופים.
מאז צאת אלבומו Scorpion (2018).
בתאריך 9 במרץ 2021, After Hours קיבל את התואר פלטינה כפולה על ידי איגוד תעשיית ההקלטות האמריקאי על מכירות המסתכמות על יותר מכ-2 מיליון עותקים דיגיטליים בארצות הברית.
גם בממלכה המאוחדת, האלבום After Hours הופיעה לראשונה בראש המצעד האלבומים הבריטי עם מכירות של 26,000 עותקים, מה שהופך את האלבום לאלבום השני של דה וויקנד שכובש את ראש המצעד, 5 שנים לאחר צאת האלבום Beauty Behind the Madness.
בשבוע השני לצאתו בבריטניה, האלבום החל לרדת למקום הרביעי כאשר האלבום של להקת 5 Seconds of Summer הצליח להתברג בראש המצעד עם אלבומם CALM.
בעיר מולדתו של דה ויקנד, בקנדה, האלבום After Hours הצליח להתברג בראש מצעד האלבומים הקנדי, אשר נמכר בכ-54,000 עותקים, מה שהפך אותו לשבוע המכירות הגדול ביותר שהיה בשנת 2020 עבור אלבום באותה העת בקנדה.
האלבום השיג ושהה במקום הראשון במשך שישה שבועות לא רצופים, בכך דה ויקנד נהפך לזמר הקנדי הראשון שעושה זאת מאז צאת אלבומו הקודם Starboy (2016) אשר שהה במשך 7 שבועות.
After School הוא המיני-אלבום הרביעי של הזמרת-יוצרת האמריקאית מלאני מרטינז.
האלבום יצא לאור ב-25 בספטמבר 2020, על ידי חברת התקליטים אטלנטיק רקורדס.
מתוך המיני-אלבום יצא הסינגל, "The Bakery".
מרטינז הסבירה כי After School הוא "הרבה יותר אישי ויוצא לרגע מחוץ לתיבת דמות קרייבייבי (Cry Baby)".
בראיון למגזין V בספטמבר 2019 הצהירה מרטינז כי היא תוציא שירים שעומדים שטרם נכנסו לאלבומה הקודם, K-12, השירים האלו יהיו "אישיים ופגיעים יותר".
ב-7 בינואר 2020, הודיעה מרטינז בחשבון האינסטגרם שלה כאשר העלתה סטורי כי היא תפרסם מיני-אלבום ששמו After School, שיהיה חלק מאזור תקופת K-12. במקור, המיני-אלבום היה אמור לצאת באביב 2020. מרטינז אף הודיעה בעבר שתכננה שני סרטים נוספים, שניהם ילוו באלבומים, אך טרם אישרה מעורבות של After School לסרטים אלו.
ב-9 בפברואר 2020, אישרה מרטינז בעמוד האינסטגרם שלה בסטורי כי המיני-אלבום ייצא באביב.
יממה לאחר מכן, פרסמה מרטינז את הסינגל, "Copy Cat", בהשתתפות הראפר.
במקור, נועד השיר להיות הסינגל המוביל מהאלבום, אך לבסוף לא נכלל בו כלל.
ב-15 בספטמבר, העלתה מרטינז בעמוד האינסטגרם שלה, תמונה סוריאליסטית בה היא יושבת בקן עם שתי ביצים עם הכיתוב; "החזיקו מעמד עבור ביצים האלה, עד שהן מוכנות להיבקע בשבוע הבא", ברמיזה שהמיני-אלבום יפורסם בשבוע הבא.
בראיון לבלוג המוזיקה Idolator, מרטינז הביעה עניין בהכנת קליפ לרצועה השנייה באלבום, "Test Me", ואמרה כי הכנת וידאו קליפ לשיר תלויה בכמה שאנשים יתחברו אליו.
"Brain & Heart" מכיל אינטרפולציה של "If You Had My Love" מאת ג'ניפר לופז.
מדינהתאריך יציאהפורמטחברת תקליטיםמקורעולם25 בספטמבר 2020הזרמת מוזיקה • הורדה דיגיטליתאטלנטיק18 בדצמבר 2020תקליט
"Afitap" הוא שיר שהוקלט על ידי הזמרת-יוצרת הטורקייה סילה, מתוך אלבום האולפן השישי שלה, (2016).
הוא יצא לאור ב-29 בספטמבר 2016, בהוצאת חברות התקליטים סוני מיוזיק אנטרטיינמנט וקולומביה רקורדס כסינגל המוביל מתוך האלבום.
השיר הפך לאחד מהלהיטים הטורקיים המצליחים ביותר ב-2016, כאשר כבש 11 צמרות מצעדים בסך הכול.
השיר נכתב על ידי סילה לבדה והופק על ידי פלורנט בושניאקו, שלא הפיק שירים נוספים מתוך האלבום, אלא את השיר הזה בלבד.
אף על פי שמו "היופי" מדבר השיר על מערכת יחסים שקרסה והשורות הראשונות בו מתארות מצב של כאב ושברון לב, תוך שימוש בזכוכית שבורה כדימוי לכך.
הווידאו קליפ המלא שיצא עבור השיר הועלה לערוץ היוטיוב של סילה ב-29 בספטמבר 2016, ביום יציאתו כסינגל.
ביממה הראשונה שלו, צבר הקליפ למעלה מ-895,769 צפיות, מה שהפך אותו לאחד מהקליפים הטורקיים הבודדים באותה השנה שהצליחו לצבור סכום צפיות שכזה ביממה אחת.
נכון לאוגוסט 2023 עומד מונה הצפיות של הקליפ על למעלה מ-75 מיליון צפיות.
אזורתאריך יציאהפורמטחברת תקליטיםמקורכלל העולם29 בספטמבר 2016הזרמת מוזיקה • הורדה דיגיטליתסוני
Afro-Latin Soul, Volumes 1&2 (בעברית: נשמה אפרו-לטינית, כרכים 1 ו-2) הוא אלבום כפול מאת המוזיקאי האתיופי מולטו אסטטקה, אשר היה גם אלבום הסולו הראשון שלו.
האלבום אינסטרומנטלי כולו למעט השיר 'I Faram Gami I Faram' שמושר בספרדית.
האלבום שם תפקיד מרכזי על הויברפון ותופי הקונגה שעליהם ניגן אסטטקה, ומושפע מגישתם של ג'ון קולטריין ומיילס דייוויס למוזיקה הלטינית, ושילובה בג'אז.
האלבום הוא אלבום הסולו הראשון של אסטטקה והוא יצא בשנת 1966. עד אז הספיק אסטטקה להקליט אלבום בכורה עם רביעיית הג'אז שלו, Mulato Estatke Quartet, ולשתף פעולה עם אמנים כמו טיטו פואנטה וקאל צ'יידר , אשר השפעתם על המוזיקה באלבום ניכרת ביותר.
האלבום יצא על ידי חברת התקליטים הברוקלינאית Worthy Records.
המוזיקה באלבום מושפעת ישירות משילובים של ג'אז ומוזיקה לטינית.
האלבום הוא אבן דרך בסגנון שפיתח מאוחר יותר אסטטקה, שנקרא את'יו-ג'אז.
אמנם, באלבום זה אין השפעה של מוזיקה אתיופית ואפריקאית, אך השילוב בין המוזיקה הלטינית לג'אז באלבום זה הוביל את אסטטקה מאוחר יותר לנסות לשלב סגנונות נוספים, וכך יצר את הז'אנר הייחודי שלו.
האלבום כולל אלמנטים מוזיקליים ניסויים ויוצאי דופן, כמו קולות של חיות שונות בין השירים, שימוש בכלים לא מוכרים וכדומה.
באלבום התפקיד המרכזי הוא הויברפון עליו מנגן אסטטקה.
השימוש בכלי כסולן היה חדשני ויש שיגדירו מהפכני מכיוון שבהמשך הפך למזוהה עם אסטטקה.
גם תופי הקונגה משמשים תפקיד מרכזי, ומנוגנים בעיקר בצורה המסורתית המתאימה למוזיקה הלטינית.
"Afterglow" (בעברית: "דִּמְדּוּמֵי עֶרֶב") הוא שיר שהוקלט על ידי הזמרת-יוצרת האמריקאית טיילור סוויפט, מתוך אלבומה השביעי, Lover.
השיר יצא לאור ב-23 באוגוסט 2019, על ידי חברת התקליטים ריפבליק רקורדס, ביחד עם שאר שירי האלבום.
אף על פי שלא יצא כסינגל, הצליח השיר להגיע למקום ה-75 במצעד הבילבורד הוט 100.
השיר נכתב על ידי טיילור סוויפט, לואי בל ופרנק דוקס והופק על ידי דוקס, בל וסוויפט גם כן.
השיר נכתב על מערכת יחסים של סוויפט ובן זוגה.
היא מתארת בשיר כי היא מבקשת סליחה ממנו, על מנת שמערכת היחסים תינצל ולא תתפרק, היות שהיא (סוויפט) מודעת לכך שיחסיהם עלו על שרטון.
האודיו הרשמי של השיר הועלה ליוטיוב ב-23 באוגוסט 2019, תוך שזכה להצלחה כאשר צבר קרוב ל-10 מיליון צפיות.
השיר זכה להצלחה רבה במצעדי הבילבורד אף על פי שלא יצא כסינגל.
במצעד הבילבורד הוט 100 התברג במקום ה-75, תוך שבמצעד ה- התברג במקום הרביעי.
בסמוך לכך, התברג במקום ה-72 במצעד קנדה הוט 100 ובמקום ה-39 במצעד שירי הסטרימינג לפי דרישה.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-70 מיליון השמעות.
כלפי השיר הופנו ביקורות חיוביות, תוך שברולינג סטון הוא דורג במקום ה-114 ברשימת "כל 206 השירים של טיילור סוויפט, לפי דירוג".
ארגוןרשימהמיקוםמקוראינדפנדנט100 רצועות האלבומים של טיילור סוויפט - מדורגות2רולינג סטוןכל 206 השירים של טיילור סוויפט, לפי דירוג114BuzzFeed167 השירים הטובים ביותר של טיילור סוויפט, לפי דירוג51NMEהשירים הטובים ביותר של טיילור סוויפט, לפי דירוג104Paste158 השירים הטובים ביותר של טיילור סוויפט, לפי דירוג62Vulture179 השירים הטובים ביותר של טיילור סוויפט, לפי דירוג59
אזורתאריך יציאהפורמטחברת תקליטיםמקורכלל העולם23 באוגוסט 2019הזרמת מוזיקה • הורדה דיגיטליתריפבליק
"After Hours" הוא סינגל של הזמר הקנדי דה ויקנד.
השיר יצא לאור ב-19 בפברואר 2020, על ידי חברות התקליטים XO וריפבליק רקורדס, במקור כסינגל השיווקי הראשון מתוך אלבום האולפן הרביעי שלו, הנושא את שם השיר.
לאחר מכן ב-25 בפברואר 2020 יצא השיר כסינגל השלישי מתוך האלבום.
דה ויקנד כתב והפיק את השיר יחד עם אילנג'לו, דה-הילה, מריו ויננס ובלי.
קטעים מהשיר נכללו בסרט קצר על האלבום הנושא את שמם של השיר והאלבום.
רמיקס לשיר מאת דה בלייז יצא לצד מהדורת הדלוקס של האלבום ב-23 במרץ 2020.
ב-13 בפברואר 2020, דה ויקנד הכריז על שם אלבום האולפן הרביעי שלו, הנושא את שם השיר, After Hours, לאחר הוצאת הסינגלים המצליחים, "Heartless" ו-"Blinding Lights".
חמישה ימים לאחר מכן, ב-18 בפברואר, הכריז על תאריך צאת הסינגל השיווקי של האלבום, "After Hours" ולאחר מכן חשף את עטיפת האלבום.
בסמוך לצאת הסינגל השיווקי ב-19 בפברואר 2020, תאריך צאת האלבום נחשף גם הוא.
מגזין Stereogum תיאר את "After Hours" כשיר אלקטרו והאוס "חשוך, מסתחרר" ו"מאיים".
לדברי שלדון פירס מפיצ'פורק, הרצועה "נפתחת בסגנון המוכר שלו - פלסט, הדים וטונים חוזרים - עד שלפתע הוא משתנה במהירות להפקת דאנס".
מילות השיר דנות ברצונו של דה ויקנד להביא ילדים לעולם ורצונו לחזור לחברתו לשעבר.
השיר מתייחס גם למערכת היחסים שקיים טספיי עם הדוגמנית בלה חדיד.
לאורך החלק הראשון של השיר, טספיי שר על החמצת פרודתו ורצונו להתפייס.
במחצית השנייה של השיר, הוא ממשיך לשיר על כך שסוף היחסים הוא אשמתו וכי אם אהובתו לשעבר הייתה חוזרת אליו, הוא לא יאכזב אותה שוב.
מבקרי המוזיקה השוו את השיר לחומרים מאוסף המיקסטייפים של דה ויקנד, Trilogy.
גם תגובת האוהדים הייתה חיובית.
בסקירה שבועית של סיכום, צוות האתר של חדשות המוזיקה BrooklynVegan, תיאר את השיר כ-"four-on-the-floor banger".
שאד דוז'ה מ-The Fader כלל את השיר ברשימת "20 שירי הפופ הטובים ביותר כרגע", באומרו, "אייבל טספיי טובל לטריטוריה של Trilogy עם פנטזיית המין העגומה והדיכאונית הזו.
"After Hours" נכנס למצעד הבילבורד הוט 100 לראשונה כשהגיע למקום ה-77, ב-29 בפברואר 2020, לאחר יומיים של מעקב אחר הסינגל השיווקי.
בשבוע שלאחר מכן, טיפס 57 מקומות עד למקום ה-20 במצעד.
במצעד הרולינג סטון טופ 100, השיר הופיע לראשונה במקום ה-43, בשבוע שהסתיים ב-20 בפברואר 2020. מאוחר יותר, עלה למקום החמישי במצעד, בשבוע שלאחר מכן, בתקופת המעקב שהסתיימה ב-27 בפברואר 2020.
במדינת מולדתו של הזמר, קנדה, "After Hours" הגיע למקום ה-14 במצעד הקנדה הוט 100. בבריטניה, הגיע השיר למקום ה-20 והפך לאחד מ-19 הלהיטים המצליחים ביותר של דה ויקנד במצעד.
מדינהתוארמכירות אוסטרליה (ARIA) זהב 35,000 נורווגיה (IFPI Norway) זהב 30,000 פולין (ZPAV) זהב 10,000
אזורתאריך יציאהפורמטחברות תקליטיםמקורעולם19 בפברואר 2020הורדה דיגיטלית • הזרמת מוזיקהXO • ריפבליק
אפריפורם (AfriForum, הלחם של המילים Africa (אפריקה) ו-Forum (פורום)) הוא ארגון לא ממשלתי לזכויות אדם ואזרח, אשר מתמקד בעיקר, אבל לא רק, בהגנה וסיוע לאוכלוסייה האפריקאנרית בדרום אפריקה.
אפריפורום פותח בקמפיינים להגנה והרחבת זכויות האזרח - כהגדרתם בחוקה הדרום אפריקאית ובאמנות בינלאומיות בנושא זכויות קולקטיביות של קהילות מיעוטים.
נושאים ספציפיים שעליהם הביע הארגון את דאגתו כוללים התערבות פוליטית של הממשלה ברכוש פרטי, וגם מדיניות האפליה מתקנת של ממשלות דרום אפריקה.
תחומי התמקדות אחרים כוללים פשיעה, רציחות במשק החקלאי, שינוי שמות ופגיעה במורשת תרבות לצד חינוך וזכויות אזרח.
עד אוקטובר 2019 הייתה לאפריפורום חברות פעילה של יותר מ־234,000 חברים משלמים.
אפריפורום הוקם בשנת 2006, את שורשי הארגון נמצאים באיגוד העובדים הדרום אפריקני סולידריות.
בהקדמה למניפסט זכויות האזרח של אפריפורום, הארגון מכנה את עצמו "יוזמת זכויות אזרח שנוסדה על ידי האיגוד המקצועי סולידריות".
המניפסט לזכויות האזרח של אפריפורום אומץ רשמית על ידי הארגון ב־7 בספטמבר 2006 במהלך פורום דיונים בפרטוריה.
נשיא אפריפורם, קלי קריאל, היה בעבר חבר במפלגה השמרנית, ומנהיג אגף הנוער של חזית החירות פלוס, וכן מספר גדול של חברי ההנהלה המבצעת נקשרו בעבר לחזית החירות פלוס.
אפריפורום הוא מבקר קולני על תגובת ממשלת דרום אפריקה ומפלגת השלטון להתקפות החווה בדרום אפריקה וטען כי המפלגה נושאת באחריות ל"שתיקה" על האלימות.
הארגון הגיש תלונה לנציבות זכויות האדם בדרום אפריקה נגד שר המשטרה על שלא עשה מספיק כדי להגן על החקלאים.
הארגון פרסם את הספר הרוג את הבור (Kill the Boer) שנכתב על ידי ארנסט רוטס, סמנכ"ל הארגון.
הארגון הקים יחידת תביעות פרטית בראשות תובע המדינה לשעבר, גרי נל, על רקע האשמות כי הרשות הלאומית לתביעה (NPA) הייתה סלקטיבית בתביעות, ומוטה פוליטית.
אפריפורום התנגד בתוקף להצעת שינוי שם בירת דרום אפריקה פרטוריה, כמו גם לשינוי שמות הרחובות בבירה.
הארגון מבצע קמפיינים לקידום חינוך לשפת אם ושמירה על דת בבתי ספר.
בשנת 2008 אפריפורום הגיש כתב אישום כנגד מפקח בכיר במשטרת דרום אפריקה בפרטוריה מפני שסירב לקבל ראיות ביותר מ־50 מקרים (כולל רצח ואונס) מכיוון שהוגשו באפריקאנס (אחת השפות הרשמיות של דרום אפריקה).
אפריפורום מעורב בסוגיות הנוגעות לרפורמת הקרקעות, הארגון מאשים את השחיתות ואת חוסר הכשירות של המחלקה לפיתוח כפרי ורפורמה בקרקעות בקצב האיטי של רפורמת הקרקעות.
הארגון מסייע לבעלי אדמות שחורים אשר פלשו לאדמתם ועקב כך הוקמו עליהם שכונות פחונים.
הארגון התייצב בפני ועדה פרלמנטרית המתנגדת להצעות תיקונים חוקתיות שיאפשרו הפקעת רכוש ללא תמורה על ידי הממשלה, ובאוגוסט 2018 פרסם הארגון באופן שנוי במחלוקת רשימה של חוות שאמורות להיות ממוקדות על ידי הממשלה להפקעה ללא פיצוי שקיבל ממקור אנונימי.
אף על פי שהארגון קיבל תגובה חריפה מכמה ארגונים ומפלגות פוליטיות בנוגע ללגיטימיות של הרשימה, המכון הדרום אפריקאי ליחסי גזע בדק ואישר את הלגיטימיות של הרשימה.
אפריפורום הגיש בהצלחה תלונה על טור שפרסם העיתונאי פיטר דו טיט ב-News24 בנוגע לעדותו בפני הוועדה הפרלמנטרית שדנה בתיקון החוקה כדי לאפשר הפקעה ללא תמורה.
קמפיין כנגד גזענות ונאומי שנאה
באפריל 2011, אפריפורום תבע את הפוליטיקאי יוליוס מאלמה, ראש מפלגת לוחמי החופש הכלכלי, בבית המשפט לשוויון לאחר ששר את השיר "dubul 'ibhunu", שמתורגמת כ"הרוג את הבור", בהתכנסויות של ליגת הנוער של ההקונגרס הלאומי האפריקני.
בית המשפט קבע כי השיר מהווה דברי שנאה ומערער את כבודם של האפריקאנרים, והוא מפלה ומזיק.
בשנת 2012, הארגון והקונגרס הלאומי האפריקני הגיעו לפשרה לפני שהפרשה אמורה להגיע לדיון בבית המשפט העליון לערעורים בבלומפונטיין.
אפריפורום הגיש אישומים פליליים נגד אישים פוליטיים אחרים ומשתמשי מדיה חברתית שלדעתם מסיתים לאלימות וגזענות, ביוני אותה שנה הארגון פרסם כי הם מתכננים להגיש כתב אישום פלילי נגד 100 משתמשים ברשתות החברתיות על הסתה לאלימות.
הארגון גם יצר יחידה נגד גזענות ודברי שטנה.
הארגון גם התייחס לתקריות גזעניות בהן היו מעורבים לבנים כמו דן רוט, וארגון הקומנדרקורפ ואמר שיתבע אותם גם.
בנוסף הארגון הצהיר כי היא רואה בשימוש בקאפר הפרת גסה של זכויות האדם של האוכלוסייה השחורה.
אפריפורום הופיע בפני האומות המאוחדות בנושאי זכויות מיעוט, ומתח ביקורת על מפלגת השלטון בדרום אפריקה על מה שלטענתו הוא שלילת זכויות המיעוט במדינה.
עם זאת, העיתונאי אדריאן בסון האשים את הארגון בתגובה מוגזמת למצב הנוגע לזכויות מיעוט בדרום אפריקה.
בסון הצהיר במכתב גלוי למנכ"ל אפריפורום, קלי קריאל, כי הנחת היסוד של הקמפיינים של אפריפורום היא של קורבנות.
אפריפורום טען שבזכות כך שלקח עיתונאי אוסטרלי לסיור בדרום אפריקה, עשרות מאמרים המפרטים התקפות אלימות על חוות הופיעו לאחר מכן בתקשורת האוסטרלית.
אנשי הארגון ערכו גם סיור בארצות הברית שכלל פגישות עם ג'ון בולטון והסנטור טד קרוז וגם נתנו ראיון ב-Fox News.
אנשי הארגון גם בקרו באוסטרליה באוקטובר 2018 כדי להעלות את המודעות להתקפות חווה.
איאן קמרון מאפריפורום התראיין בתוכנית Outsiders של סקיי ניוז אוסטרליה.
אנשי הארגון גם פגשו את חבר הפרלמנט האוסטרלי אנדרו האסטי והעבירו מצגת בפני הפרלמנט של מערב אוסטרליה.
הארגון התנגד לנוכחות של רוברט מוגאבה בהשבעתו של יעקוב זומה בשנת 2009. הארגון היה מעורב גם במאמץ למנוע את מסירתם של מסוקי קרב לצבא זימבבואה.
בשנת 2010 צוות משפטי של אפריפורום המייצג חקלאים בזימבבואה זכה בבית משפט בדרום אפריקה לתבוע את ממשלת זימבבואה על הפקעה האכזרית והנקמנית של חוות בבעלות דרום אפריקאיות בזימבבואה.
בשנת 2008 קבע בית דין האזורי כי רפורמת הקרקעות בזימבבווה אינה חוקית וגזענית, וכי מי שסבל מאפליה על ידי הפקעת חוות המשק שלהם יש לו זכות לפיצוי.
אפריפורום מעודד קהילות להיות עצמאיות.
הארגון מבצע קמפיינים לתיקון כבישים על ידי הקהילות .
על פי הארגון, יוזמות מסוג זה הן חלק מהאסטרטגיה שלו להחזיק את הממשלה באחריות לאספקת שירותים, ולעיתים נתמכות על ידי עיריות מקומיות.
כדי לחזק את הרשויות המקומיות הארגון מנסה ליצור שותפויות עם עיריות.
הארגון מציע שלל פרויקטים והעיריות הופכות אותן לתוכניות פעולה לטיפול בבעיות.
אבל אף על פי שארגון מבקש לעבוד עם הרשויות המקומיות הוא גם מסייע משפטית לקהילות כנגד רשויות מקומיות.
דוגמה לסיוע משפטי כנגד רשות מקומית הוא הצו הדחוף שהוענק לארגון נגד עיריית מחוז וומבה על ידי בית המשפט הגבוה בפרטוריה, ואילץ את העירייה לספק מים לתושבי מקאדו.
במקרה דומה בשנת 2013, בית המשפט העליון בצפון חאוטנג בפרטוריה העניק לאפריפורום צו המונע מעיריית מדיבנג לקצץ את אספקת החשמל להרטבספורט.
המעורבות של הארגון בממשל המקומי תוארה בחיוב, אפילו על ידי אלו המבקרים את אפריפורום.
אפריפורום מתנגד לסדיקה הידראולית בקארו, לציד לא חוקי וגם ניהל קמפיין נגד אגרה בכבישים אלקטרוניים בחאוטנג.
אפריפורום התקבל כ-amicus curae (ידיד בית המשפט) במהלך מספר תיקים בבית משפט.
מקרים שבהם הארגון פעל כ-amicus curae, כללו את התביעה לאפשר לבוחרים מעבר לים להצביע בבחירות בדרום אפריקה, בהגנה על זכויות מינרלים מהפקעה, לאפשר לבתי ספר ציבוריים לקדם אמונה דתית בשיעורי דת.
הארגון שימש גם כ-amicus curae בתיק שנערך בשנת 2017 נגד שר הספורט והנופש, והוועד האולימפי, והתנגד למכסות הגזע בספורט לאחר שהתגלה כי מכסות הגזע מוחלות בתהליך בחירת נבחרת הכדורגל הלאומית.
אגף הנוער של אפריפורום (באפריקאנס: AfriForum Jeug) פועל כארגון סטודנטים עם סניפים באוניברסיטאות דרום אפריקה.
אגף הנוער מתמקד בנושאי חינוך, כולל חינוך לשפות אם, התערבות פוליטית בענייני סטודנטים ואפליה מתקנת באוניברסיטאות.
מטרת ליבה של אגף הנוער היא שהנוער בדרום אפריקה יהיה פטור מאפליה מתקנת.
הפעילויות הלא-אוניברסיטאיות של הקבוצה כוללות ארגון מחנות לתלמידי בית הספר וגיוס תרומות לבתי ילדים.
אגף הנוער טוען כי אחת ממטרותיהם הגדולות ביותר היא לקדם את "המסגרת הדמוקרטית הנוצרית".
אגף הנוער טוען כי הם מתמקדים יותר באינטרסים של "אפריקאנס" במקום באינטרסים "אפריקאנריים".
בשנת 2010 נעצרו שלושה חברי אגף הנוער לאחר שהפרו חוק עזר לפרסום חוץ כדי למחות על שינוי השם המוצע של פרטוריה.
בשנת 2012, במהלך קמפיין נגד מכסות גזע בהשכלה הגבוהה ראה שחברי אגף הנוער צבעו את עצמם בשחור כדי למחות על האפליה נגד 30 סטודנטים שנדחו מאוניברסיטת פרטוריה.
בפברואר 2012 הצטרף אגף הנוער לארגון האזרחי הפרוגרסיבי הדרום אפריקני (South African Progressive Civic Organisation), ארגון של קהילות הבושמנים, במחאה על פגיעה בזכויות הקרקע של הקבוצה הילידית, כאשר שתי קבוצות המיעוטים מרגישות שאין להן נציגות בממשלה הנוכחית.
בפברואר 2013 ארגון הנוער הגיש תלונה על נאום שנאה כנגד ג'ייסון מפוסי, מנהיג קונגרס הסטודנטים בדרום אפריקה, על פרסום שלו ברשתות החברתיות: "סבא שלי אומר 'n good boer is' n dooie boer '("בור טוב הוא בור מת").
לאחר הליך גישור, על פי בקשת נציבות זכויות האדם (HRC) של האוניברסיטה, מפוסי נאלצו להגיש התנצלות בכתב בפני הקהילה האפריקאנרית.
באפריל 2013, ארגון הנוער הריץ קמפיין נגד מכסות הגזע בדרום אפריקה כאשר הבדלי הגזעים מושווים למחירים שונים עבור כוס קפה, כאשר סטודנטים לבנים משלמים 5 ראנד לכוס, צבעוניים והודים 3 ראנד ושחורים ראנד אחד.
Afterglow (בעברית: דמדומי ערב) הוא סינגל של הזמר האנגלי אד שירן.
הסינגל פורסם ב-21 בדצמבר 2020, ומציין את הסינגל הראשון של שירן מזה למעלה מ-18 חודשים.
השיר הגיע למקום הראשון במצעד המדיה פורסט הישראלי, למקום שני במצעד הסינגלים הבריטי, וכן הגיע לעשירייה הראשונה בכעשרה מצעדי עשר מדינות אחרות, בהן אוסטרליה ושווייץ.
בנוסף, הפך השיר לסינגל ה-13 שנכנס לעשירייה הראשונה במצעד 40 השירים למבוגרים של בילבורד, המספר הרב ביותר של שירים במצעד זה לאמן סולו זכר.
ב-20 בדצמבר 2020, לאחר שלקח הפסקה מהחיים הציבוריים, חזר שירן לרשתות החברתיות כדי להכריז על הסינגל החדש שלו: "היי חבר'ה.
'Afterglow' הוא שיר שכתבתי בשנה שעברה שרציתי להוציא עבורכם".
הוא המשיך והסביר כי השיר הוא "לא הסינגל הראשון מהאלבום הבא" אלא רק שיר שהוא אוהב.
השיר עוסק כמסעו של שירן באנטארקטיקה עם אשתו, שרי סיבורן.
גיל קאופמן מבילבורד תיאר את השיר כ"בלדה אקוסטית" הכוללת "פזמון רודף".
זואי היילוק מוולטר השוותה את השיר לאלבומי ההפתעה האחרונים של טיילור סוויפט, ואמרה כי שירן "הוציא דף מהספר של טיילור סוויפט והפתיע את המעריצים בסינגל חדש", והמשיכה ותיארה את הרצועה כאחד מ-"הבאנגרים האקוסטיים" שלו.
מורגן היינס מ-USA Today טענה כי השיר מלווה ב-"מנגינה נימוחה", ו-"משדר תחושה של אינטימיות בזמן רגשי בין אוהבים".
ביום יציאת הסינגל, 21 בדצמבר 2020, עלה לחשבון היוטיוב של שירן הקליפ ההופעה הרשמי של השיר.
בקליפ, מופיע שירן כאשר הוא מנגן בגיטרה אקוסטית ומבצע את השיר.
נכון ליוני 2021, צבר הקליפ כ-91 מיליון צפיות.
אד שירן - שירה, גיטרה, קולות רקע, הפקה
פרד אגיין - בס, תכנות, מפיק
ג'יאמפאולו ג'ק פריסי - ווקודר
מארק ספייק סטנט - מאסטרינג
מאט וולאך - עוזר מיקסינג
פריסי - מעצב סאונד, מפיק
מקוםתאריםמכירות אוסטריה (IFPI Austria) פלטינה 30,000 קנדה (Music Canada) זהב 40,000 איטליה (FIMI) פלטינה 70,000 בריטניה (BPI) כסף 200,000
אזור תאריך פורמט חברת תקליטים מקור הממלכה המאוחדת 18 בדצמבר 2020 רדיו להיטים עכשוויים אסיילום עולם 21 בדצמבר 2020 הורדה דיגיטלית • הזרמת מוזיקה
"Afterlife" (בעברית: "החיים שלאחר המוות") המוכר גם תחת השם "Afterlife (Dickinson)", הוא סינגל של הזמרת-יוצרת האמריקאית, היילי סטיינפלד, שיצא לקידום סדרת הטלוויזיה האמריקאית, דיקנסון.
השיר יצא, על ידי ריפבליק רקורדס, ב-19 בספטמבר 2019.
נכון לינואר 2022, השיר הושמע למעלה מ-41 מיליון פעמים בספוטיפיי.
הווידאו קליפ הראשון של השיר, בבימויה של האנה לוקס דייוויס, יצא בערוץ היוטיוב של סטיינפלד ב-30 בספטמבר 2019. נכון לינואר 2022, הווידאו קליפ נצפה למעלה מ-8 מיליון פעמים.
הווידאו הקליפ השני של השיר, יצא בערוץ היוטיוב של סטיינפלד ב-2 ביולי 2020. נכון לינואר 2022, הווידאו קליפ נצפה למעלה מ-1.6 מיליון פעמים.
אזורתאריךפורמטחברת תקליטיםהערותעולמי 19 בספטמבר 2019 הורדה דיגיטלית, סטרימינגריפבליק רקורדס
"Afterglow" הוא שיר של המפיק המוזיקלי הבריטי, וילקינסון, בשיתוף פעולה עם הזמרת-יוצרת הבריטית, בקי היל.
השיר יצא, על ידי וירג'ין EMI רקורדס ו-RAM רקורדס, ב-13 באוקטובר 2013, כסינגל הרביעי מתוך אלבום הבכורה של וילקינסון, Lazers Not Included.
השיר נכלל גם באלבום האוסף הראשון של בקי היל, Get to Know.
נכון לאפריל 2024, השיר הושמע למעלה מ-189 מיליון פעמים בספוטיפיי.
הווידאו קליפ של השיר יצא בערוץ היוטיוב של וילקינסון, ב-11 בספטמבר 2013. נכון לינואר 2022, הווידאו קליפ נצפה למעלה מ-80 מיליון פעמים.
אזורתאריךפורמטיברת תקליטיםעולמי 13 באוקטובר 2013הורדה דיגיטלית, תקליט ויניל 12 אינץ'וירג'ין EMI רקורדס, RAM רקורדס
"After of My Life" (בעברית: "לְאַחַר הַחַיִּים שֶׁלִּי") הוא שיר שהוקלט על ידי הפרויקט המוזיקלי שינובו.
הוא יצא לאור ב-20 בספטמבר 2017, על ידי חברת התקליטים העצמאית של הפרויקט המוזיקלי, ביחד עם אלבום האולפן החמישי שלו, The Enigma IV (2017).
את השיר כתב דני גבריאל וילגס.
לאחר יציאתו של השיר ולאור הצלחתו, הוחלט להוציא גרסה מקבילה בשם "After of Your Life".
בשנת 2017, מספר שנים לאחר שהוציא שינובו ארבעה אלבומים שלא זכו להצלחה, הוחלט להוציא את אלבום האולפן החמישי, The Enigma IV.
האלבום מאופיין בצלילי שאקוהאצ'י דומיננטיים, אך ב-"After of My Life" נעשה שימוש בצלילים אחרים במקצת.
במרוצת השנים, זכה השיר להצלחה והפך למצליח ביותר של הפרויקט המוזיקלי.
"After of My Life" הוא שיר מסוגת העידן החדש, הכולל שירה אמביינטית, בשילוב צלילים המאפיינים את הסוגה המוזיקלית.
בשיר ישנן שתי שורות: הראשונה "ישראל הקדושה" ("Sanctus Israel") והשנייה "פדיון העינוי" ("Payment of Torture").
לאורכו של "After of My Life" ניתן לשמוע קולות דמויי מזמורים גרגוריאניים.
הווידאו קליפ הלא-רשמי של השיר פורסם ב-21 באוקטובר 2017, חודש ויממה לאחר יציאתו הרשמית.
הוא מורכב מעשרות סצנות אופטימיות, ביניהן סצנות של הטבע.
בחלקן ניתן לראות הצעת נישואין, יוגה ושקיעות.
בנוסף לקליפ שפורסם, הועלו מספר קטעי אודיו שונים שלו.
ב-4 באפריל 2018, פורסמה גרסת הפלטינה של "After of Your Life", שאורכה כפול מזו של הגרסה המקורית.
נכון לאוקטובר 2022 עומד מונה הצפיות של הקליפים על למעלה מ-53 מיליון צפיות.
אזורתאריך יציאהפורמטחברת תקליטיםמקורכלל העולם20 בספטמבר 2017הזרמת מוזיקה • הורדה דיגיטליתשינובו
"Aerodynamic" הוא הוא שיר אינסטרומנטלי של צמד המוזיקה האלקטרונית הצרפתי דאפט פאנק, הכולל סולו גיטרה בולט.
השיר יצא לאור ב-28 במרץ 2001 כסינגל השני מתוך האלבום Discovery.
השיר הגיע למצעדי הדאנס בארצות הברית דרך השמעות מועדונים כבי-סייד ל-"Digital Love".
גי-מנואל דה הומם-קריסטו תיאר פעם את האלבום Discovery כ"שילוב בין העבר לעתיד, אולי ההווה".
תומא בנגלטר גם הרחיב בראיון בשנת 2001 כי "הרבה מוזיקת האוס כיום פשוט משתמשת בסמפלים מתקליטי דיסקו של שנות ה-70 וה-80...
למרות שאולי יש לנו השפעות דיסקו, החלטנו ללכת רחוק יותר ולהביא את כל האלמנטים של המוזיקה שאהבנו כילדים, בין אם זה דיסקו, אלקטרו, הבי מטאל, רוק או קלאסי".
זה בא לידי ביטוי במבנה של "Aerodynamic", שאמור לבנות גרוב פאנק, עצירה לסולו גיטרה המורכב מ"מטאל, הקשה בשתי ידיים על גיטרה חשמלית", המשלב את שני הסגנונות, ומסתיים בקטע אלקטרוני נפרד "חללי".
מרכיבי הסולו תוארו באופן שובב כ"ארפג'ו גיטרה אינגווי בלתי אפשרי ומגוחך", המשקפים את הארפג'יזציה המהירה הנפוצה בתפקידי כינור במוזיקה קלאסית.
בנגלטר הודה כי "יש אנשים שחושבים שסולו הגיטרה ב-'Aerodynamic' הוא בטעם רע, אבל עבורנו, הכל עניין של להיות נאמנים לעצמנו ולא אכפת לנו מה אנשים אחרים יחשבו.
באמת ניסינו לכלול את רוב הדברים שאהבנו כילדים, ולהביא את תחושת הכיף לזה".
הוא גם ציין כי סוף השיר "לחלוטין מוזיקת בארוק, יצירה קלאסית שהכנסנו לצורה מסונתזת".
הסינגל "Aerodynamic" הכיל רמיקס בי-סייד בשם "Aerodynamite".
רמיקס נוסף של "Aerodynamic" כולל את להקת ההיפ הופ Slum Village מדטרויט.
יצירת הרמיקס של Slum Village נוצרה לאחר ש-Slum Village השתמשו בדגימה ללא קרדיט של "Extra Dry" של בנגלטר בשירם "Raise It Up".
במקום לבקש פיצוי על השימוש בסמפל, פדרו וינטר הציע לדאפט פאנק שהם יבקשו מ-Slum Village לעשות רמיקס לאחד השירים שלהם.
גם "Aerodynamite" וגם הרמיקס של Slum Village נכללו מאוחר יותר באלבום Daft Club.
האלבום מכיל גם רמיקס ארוך יותר של "Aerodynamic", הכולל אלמנטים של "One More Time".
גרסת הופעה חיה יחד עם "One More Time" מופיעה באלבום Alive 2007.
הקליפ יצא בשנת 2001 והכיל סצנות שמאוחר יותר יצרו את סרט האנימה אינטרסטלה 5555 משנת 2003. הוא מראה צבא של חיילים דמויי אדם מרדימים את הקהל בגז, ומרעילים וחוטפים את חברי להקת החייזרים מהקליפ של "One More Time".
הגיטריסט (שמאוחר יותר התגלה כי שמו ארפגיוס) בורח ובורח מהחיילים, אך אחד החיילים יורה בו עם חץ הרדמה.
החיילים אוספים את החברים בתרמילים, והתרמילים מועלים לכלי שיט.
הקהל מתעורר מבולבל ואז הספינה עפה.
"After You've Gone" (בתרגום חופשי: "אחרי שנעלמת") הוא שיר אמריקאי פופולרי משנת 1918 שהולחן על ידי טרנר לייטון ועם מילים שנכתבו על ידי הרני קרימר.
השיר בוצע לראשונה על ידי הנרי בר ואלברט קמפבל ב-1918, ואחרי כמה חודשים הזמרת מריון האריס גרסה משלה לשיר שזכתה לפופולריות רבה והפכה את השיר למפורסם באותה תקופה.
השיר בנוי בדפוס ABAC ואורכו רק 20 תיבות במקום 32.
לייטון נולד ב־1894 בוושינגטון, אביו לחם במלחמת האזרחים ועבד כמורה למוזיקה בכמה בתי ספר באזור.
טרנר נולד 15 שנים לפניו ב־1879 ברי'צמונד (וירג'יניה) הוא החל ללמוד רפואת שיניים בהווארד, אבל הלך ללמוד מוזיקה במקום.
הם נפגשו באזור 1916. לייטון הלחין את השיר למחזה שלא עלה ב־1913. קרימר חיבר את המילים לשיר והנרי בר ואלברט קמפבל ביצעו את הגרסה הראשונית ב־22 יולי 1918 תחת חברת התקליטים "ויקטור טוקינג משין", והגרסה של מריון האריס הפכה את השיר לפופולרי.
השיר נהיה כל כך פופולרי שחוברות התווים של השיר עוטרו בתמונתיהם של 45 זמרים שהוציאו גרסאות כיסוי לשיר ביניהם פול וויטמן, גאי לומברדו ולואי אמסטרונג.
במהלך השנים יצאו גרסות כיסוי רבות לשיר, והוא דעך.
ב־2021 הפנסתרן היהודי-אמריקאי אמת כהן הוציא גרסה שזכה לפופולריות רבה.
Is My Lady1986פרנק מורגן1989צ'רלי אנטוליני ודיק מוריסי1991מל טורמה וקליאו לייןכלום בלעדייך1994צ'ט אטקינס וסוזי בוגוסקרא את הניצוחים שלי1995ניקולס פייטוןגומבו החדש1996פיל קולינסלייב בפסטיבל הג'אז במונטרה1998וינטון מרסליסStandard Time, Vol.
"After You" הוא סינגל של גריפין וג'ייסון רוס , בשיתוף פעולה עם קאלה למן, שיצא ב-27 באוקטובר 2021 בהוצאת חברת התקליטים דארק-רום רקורדס.
השיר מופיע באלבום האולפן השני של גריפין, Alive כסינגל השלישי של האלבום.
השיר נכתב על ידי איסק הודגארד, גריפין, קאלה למן, האנס רוברס וג'ייסון רוס, והופק על ידי קאלה למן, גריפין, ג'ייסון רוס ומדיום.
נכון לנובמבר 2025, השיר הושמע למעלה מ-15 מיליון פעמים ביוטיוב, וולמעלה מ-41 מיליון פעמים בספוטיפיי.
Age of Empires, המכונה גם AoE, הוא משחק מחשב מסוגת אסטרטגיה בזמן אמת (RTS) אשר מבוסס על העת העתיקה שיצא ב-1997. המשחק פותח על ידי ריק גודמן בחברת Ensemble Studios והופץ על ידי חברת מיקרוסופט.
המשחק אפשר לשחקן לשמש כמנהיג שבט או תרבות היסטוריים.
המשחק הפך לפופולרי במיוחד ופותחו לו המשכים וחבילת הרחבה בשם "Rise of Rome".
למשחק שווקה גרסה עבור מחשבי כיס ב-2003.
ב 15 ביוני 2017 הכריזה מיקרוסופט שבכוונתה ליצור גרסה מחודשת למשחק.
ב 21 באוגוסט 2017 הכריזה מיקרוסופט בכנס גיימסקום שכותר רביעי של הסדרה, הנקרא Age of Empires IV נמצא בפיתוח.
בניגוד למשחקים האחרים בסדרה, את המשחק תפתח חברת relic entertainment.
במשחק יש מספר תרבויות אותן יכול לשחק השחקן.
במשחק יש 4 עידנים (עידן האבן, העידן הנאוליתי, עידן הברונזה, עידן הברזל) טכנולוגיים כאשר כל התקדמות לעידן חדש מלווה בטכנולוגיות חדשות, מבנים חדשים ויחידות חדשות.
על השחקן לנהל אימפריה ועליו להפעיל דיפלומטיה, כלכלה וצבא כדי לבנות אימפריה מצליחה.
במשחק זה ישנן 12 תרבויות:
כמו כן בחבילת ההרחבה הוספו ארבע תרבויות:
Clubman (נושא אלה) - מתפתח ל-Axeman (נושא גרזן)
סייף (Swordsman) - מתפתח ל סייף עם חרב יותר גדולה
הופליט (Hoplite) - מתפתח ל פלנקס (Phalanx) ו שר מאה (Centurion)
לוחם קלע (רק בחבילת ההרחבה)
פרש - מתפתח לפרש כבד ושר פרשים
רוכב גמל (רק בחבילת ההרחבה)
פיל מלחמה - מתפתח לפיל מלחמה משוריין (רק בחבילת ההרחבה)
ביכולתם לרפא יחידות פגועות ולהמיר יחידות של האויב לצד שלהם.
ספינת הבערה (רק בחבילת ההרחבה)
פועלים (Villager) (כוחות הקרב שלהם קיימים אך מוגבלים ביותר)
אוניות להעברת חיילים וכלי מצור
בתי מגורים (כל בית מספק מגורים לארבעה איש).
מחסני מזון (משמש גם לפיתוח חומות ומגדלי שמירה).
נפחיה\מכרה לרבות מזון מן החי (משמש גם לפיתוח שריונות ומגינים).
שוק, אשר משמש לפיתוח טכנולוגיה אזרחית (ניתן לבנותו החל מהעידן הנאוליתי, לא ניתן לעבור לתקופת הברונזה בלעדיו).
מחנה הקשתים (ניתן לבנותו החל מהעידן הנאוליתי, ובתנאי שנבנה מחנה חיל רגלים).
אורווה הפרשים (ניתן לבנותו החל מהעידן הנאוליתי, ובתנאי שנבנה מחנה חיל רגלים).
מפעל (ניתן לבנותו החל מתקופת הברונזה, ובתנאי שנבנה מחנה קשתים).
אקדמיה צבאית, שמפתחת הופליטים, ומשדרגת אותם (ניתן לבנותו החל מתקופת הברונזה, ובתנאי שנבנה מחנה פרשים).
מרכז פיתוח טכנולוגיה צבאית (ניתן לבנותו החל מתקופת הברונזה).
חומה (ניתן לבנותו החל מהעידן הנאוליתי, לאחר פיתוח).
מגדל שמירה (ניתן לבנותו החל מהעידן הנאוליתי, לאחר פיתוח).
שדה (ניתן לבנותו החל מהעידן הנאוליתי, ובתנאי שנבנה שוק).
מקדש (ניתן לבנותו החל מתקופת הברונזה).
מרכז עיר (קיים בכל התקופות, אך ניתן לבנותו החל מתקופת הברונזה).
פלא-עולם - "בנין פלאים" לאחר שנבנה מתחילה ספירה לאחור עד לניצחון הבונה (או הריסת הבניין על ידי האויב) (ניתן לבנותו רק בתקופת הברזל).
עלותו גבוהה (1000 זהב 1000 עץ 1000 אבן) תהליך בניינו ארוך ביותר וכן מקבלים היריבים אזהרה מיד בתחילת בניינו.
קיימים בשטח גם אבנית רוניות ועגלות ניצחון נייטרליות אשר כל חייל הנוגע בהם כובשם.
אם נכבשים כולם על ידי עם אחד, מתחילה ספירה לאחור עד לניצחונו (או שחרור אחד מהם על ידי עם אחר).
המשאבים מהם יוצרים דברים במשחק הם עץ, מזון, זהב ואבן.
המשאבים נאספים מהטבע על ידי הפועלים, ואת המזון ניתן לאסוף גם משדות הנזרעים על ידי האדם וצורכים עץ לייצורם.
האבן משמשת לבניית חומות ומגדלי שמירה (ובכמות מעטה גם למיידי אבנים ולתיקון בניינים מסוימים) בלבד.
בשל כך כמותו המעטה ביותר (אף פחות מזהב) מכל משאבי הטבע.
האבן מסמלת כל חומר בניה "קשה" כגון טיט, שיש וכו'.
העץ משמש לבניית מבנים, אניות, מכונות מצור, מרכבות סוסים ולקשתים פשוטים, וכן לשימוש אזרחי לבניית שדות וסחר ימי ובשל כך כמותו היא הרבה ביותר במשחק.
המזון והזהב משמשים לרכישת חיילים ופיתוח טכנולוגיה צבאית.
כל החיילים עולים מזון (למעט אנשי דת שעולים זהב בלבד), והחיילים המובחרים גם זהב.
הזהב מסמל את כל המתכות, כולל כסף או יהלומים.
המזון הוא המשאב שיש לו הכי הרבה מקומות השגה - החל משיחי פירות יער, דרך דגים ועד לחוות ובעלי חיים יבשתיים למיניהם.
בבסיס שיפור הכלכלה עומדת לצד פיתוח אמצעי כריה מהירים יותר, גם נשיאה גדולה יותר בכלי הפועל, על מנת שיעסוק יותר זמן באיסוף מאשר בהובלת התוצרת.
ניצחון מתרחש כאשר הושמדו כל העמים האחרים.
הפסד מתרחש כאשר הושמד עם השחקן.
קיימים שני מצבים בהם מתחילה ספירה לאחור עד לניצחון אחד העמים:
נבנה על ידו פלא-מקומי (כלומר בניין שבנתה התרבות בהיסטוריה ונחשב להישג יוצא מהכלל).
נכבשו על ידו כל אבני הרוניות או עגלות הניצחון.
בנוסף למשחק "הרגיל" בו על השחקן להשמיד את העמים השכנים, ניתן לבחור את אחת מהתרבויות העתיקות ולעקוב אחר התפתחותם, כשאז נדרש השחקן לבצע משימות שונות ומורכבות, כשרק לאחר ביצוע משימה אחת ניתן להתקדם למשימה הבאה.
רומא (ארבע תקופות שונות, כל תקופה רצף משימות נפרד, נמצא אך ורק בחבילת ההרחבה)
התרבות המצרית משמשת לצורך למידת המשחק ואינה מציבה אתגרים ממשיים.
במשימות לעיתים קרובות מופיעות דמויות מיוחדות שאינם נמצאות במשחק הרגיל, כן עלות החיילים והמבנים עשויה להשתנות.
Age of Empires II: The Age of Kings, המכונה לעיתים Age of Kings, הוא משחק מחשב מסוגת אסטרטגיה בזמן אמת, שעלילתו מתרחשת בימי הביניים.
המשחק הופץ בשנת 1999 והוא השני בסדרת Age of Empires.
המשחק פותח על ידי חברת Ensemble Studios והופץ על ידי חברת מיקרוסופט, בעקבות ההצלחה של קודמו בסדרה Age of Empires.
הצלחת המשחק גררה אחריה פיתוח של חבילת הרחבה למשחק בשם "Age of Empires II: The Conquerors", שיצאה בשנת 2000, ולמשחק המשיכה להתפתח קהילת מעריצים ושחקנים שחלקם מפרסמים מפות מותאמות אישית, מודים, עזרים ועוד.
13 שנים לאחר יציאת המשחק, יצאה בחנות משחקי המחשב המקוונת סטים גרסה מיוחדת של המשחק בהבחנה גבוהה וגרפיקה משופרת שנקראה Age of Empires II: HD Edition, בה נכללה הגרסה המקורית, ההרחבה ומספר שינויים במשחקיות.
למשחק המחודש יצאה הרחבה בשם " The Forgotten Empires" ("האימפריות הנשכחות"), וב־5 בנובמבר 2015 הוציאה חברת מיקרוסופט את ההרחבה השנייה – "The African Kingdoms" ("הממלכות האפריקניות").
ב־2016 הוציאה מיקרוסופט את ההרחבה השלישית – "The Rise Of The Rajas" ("עלייתם של הראג'ות").
ב 14.11.2019 יצאה גרסה מחודשת של המשחק בגרפיקת 4K בשם Age of Empires 2 Definitive Edition.
המשחק מתבסס על הקמת אימפריה כאשר להקמתה עומדים לשחקן אמצעים כגון מתן פקודות לאזרחי האימפריה כדי לבנות מבנים ולהשיג משאבים חיוניים, יצירת כוחות צבא וכוחות הגנתיים, ובסופו של דבר מלחמה ביריב וכיבוש האימפריה שלו.
השחקן יכול לשפר ולשדרג את התרבות והטכנולוגיה שלו באמצעות מעבר בין ארבעת העידנים השונים במשחק:
"העידן האפל" (העידן הראשון שבו נמצאים כל השחקנים במשחק)
"עידן הטירות" (ימי הביניים המאוחרים)
"העידן האימפריאלי" (סוף ימי הביניים ותחילת הרנסאנס)
מעבר בין כל עידן פותח בפני השחקן אפשרות לבנות מבנים חדשים שלא היו זמינים קודם, לייצר יחידות צבא ולרכוש טכנולוגיות חדשות איתם ניתן לקדם את יכולות האימפריה.
עץ – ניתן להשיג באמצעות כריתת עצים על ידי האזרחים;
מזון – מושג על ידי האזרחים בכמה דרכים, ביניהן איסוף מזון משיחים, ציד חיות, דיג, והקמת חוות;
אבנים – ניתן להשיג באמצעות חציבת אבנים ממכרות הפזורים ברחבי המפה;
זהב – ניתן להשיג באמצעות חציבת זהב ממכרות, איסוף 'מזבחות' על ידי כוהנים ואחזקתם במנזר, או מכירת משאבים אחרים בשוק.
במשחק קיימות חמש מערכות לשחקן יחיד (Campaigns), כאשר כל מערכה מספרת סיפור היסטורי אחר (אם כי יש לא מעט אי דיוקים קלים).
William Wallace: Learning Campaign – מלחמת הסקוטים של ויליאם וואלאס כנגד הפולשים האנגלים של אדוארד הראשון.
(מערכה זו נועדה ללימוד יסודות המשחק למתחילים)
Joan of Arc – המלחמה לשחרור צרפת מידי הכובש האנגלי בראשות ז'אן ד'ארק.
Saladin – מסעו של צלאח א־דין לכיבוש ארץ הקודש מידי הצלבנים, ומלחמותיו כנגדם במסגרת מסע הצלב השלישי.
Barbarossa – מסע הצלב של פרידריך ברברוסה קיסר הגרמנים.
Genghis Khan – הקמת האימפריה המונגולית על ידי ג'ינגיס חאן ויורשו אוגדיי חאן.
בחבילת ההרחבה "Age of Empires II: The Conquerors" נוספו 4 מערכות חדשות:
Attila the Hun – פלישת ההונים, אנשיו של אטילה לתוך העולם הרומי.
El Cid – עלילות הגיבור הספרדי אל סיד שמשרת הן את הנוצרים והן את המוסלמים בספרד.
Montezuma – מלחמת שבט האצטקים כנגד שבטים יריבים ומאוחר יותר הפולש הספרדי שחשבו אותו מקודם לאל.
Battle of the Conquerors – מערכה מיוחדת שבה ניתנת לשחקן לשחק במגוון קרבות היסטוריים חשובים בימי הביניים: קרב טור, הסאגה של אריק האדום מגלה אמריקה, קרב הייסטינגס, קרב מנזיקרט, קרב אז'נקור, קרב לפנטו, קרב יאמאזאקי וקרב נוריאנג.
כל אחת מהמערכות, פרט ל Battle of the Conquerors, מחולקת ל־6 מפות (Scenarios) בעלות המשכיות (זאת אומרת שהמפות נפתחות לשחקן בהדרגה עם התקדמות השחקן) שלכל אחת מהם יש מטרה שונה שיש להשיג אותה כדי לנצח במשחק.
כמו כן בחלק מהמערכות ניתן לשחק בגיבור שעל שמו נקראת המערכה כ"חייל" בצבא של השחקן, ולגיבור הזה יש כמה תכונות מיוחדות שמבדילות אותו משאר החיילים (למשל: חיים שמתחדשים לאט לאט, התקפה משופרת יותר ועוד)
בחבילת ההרחבה "Age of Empires II: The Forgotten" נוספו 7 מערכות חדשות:
Alaric – הפלישה של אלאריק הראשון מלך הגותים לרומא וכיבושה.
Dracula – עלילות ולאד צפש המכונה "דרקולה".
Bari – סיפורה של משפחה יוונית בעיר האיטלקית בארי.
Sforza – עלילותיו של פרנצ'סקו ספורצה.
El-Dorado – המסע למציאת העיר אל דוראדו.
Prithviraj – סיפורו של הנסיך פרית'ויראג'ה ההודי.
Tariq Ibn-Ziyad – מלחמתו של טאריק אבן זיאד כנגד הגותים.
Sundiata – עלילותיו של השליט סונדיאטה קייטה, מייסד אימפריית מאלי.
Franchesco De Almada – מסעו של הכובש הפורטוגזי פרנצ'סקו דה אלמדה לאפריקה.
Yodit – סיפור עלייתה של יהודית המלכה, שהחריבה את ממלכת אקסום והשליטה עליה את שלטון היהדות למשך 40 שנה.
בנוסף לכך השחקן יכול לשחק כנגד המחשב במספר מצבי משחק בהם השחקן שולט בתנאי המשחק.
שלושת מצבי המשחק שהגיעו עם משחק הבסיס הם:
Random Map, בו השחקנים נדרשים לבנות את האימפריה שלהם "מאפס" באחת ממפות המשחק ולנצח באחת משלוש הדרכים (כיבוש צבאי, בניית פלא עולם או החזקת כל המזבחות במנזרים שלך)
Regicide, בו על השחקן להרוג את המלך של היריב כדי לנצח
Death Match, בו השחקנים מתחילים עם כמות גדולה מאוד של משאבים ועליהם לבנות במהירות את האימפריה והצבא שלהם כדי לנצח כמה שיותר מהר.
בחבילות ההרחבה נוספו יותר מ־10 מצבי משחק נוספים.
המשחק מציע גם אפשרות לשחק ברשת מקומית או דרך האינטרנט (בעבר דרך MSN Gaming Zone וכיום נפוצות יותר תוכנות צד שלישי דוגמת המאצ'י או gArena) באותם מצבי משחק.
בתחילת המשחק, על השחקן לבחור אחת מ־13 תרבויות קיימות.
לכל תרבות יתרונות וחסרונות שונים המתארים את הרקע ההיסטורי שלה, תכונות משלה, קטעי קול בשפה משלה, יחידות מיוחדות משלה, ויחידות מסוימות שאין באפשרותה לייצר.
לעיתים קרובות היחידות המיוחדות לתרבות מחפות על חסרונן של היחידות החסרות.
כל תרבות שמה דגש על סוגי חיילים שמאפיינים רק אותה (ולפעמים גם שיטות משחק), לדוגמה:
הקלטים – תרבות שעיקר כוחה טמון בכוחו של חיל הרגלים שלה.
האנגלים – תרבות המצטיינת בקשתייה.
המונגולים – תרבות של פרשים קשתים.
המשחק כולל את התרבויות הבאות:
בחבילת ההרחבה "the conquerors" נוספו התרבויות:
בחבילת ההרחבה "the forggoten" נוספו התרבויות:
בחבילת ההרחבה "african kingdoms" נוספו התרבויות:
באופן כללי ניתן לחלק את התרבויות לארבעה סוגים: מערב אירופה (בריטים, קלטים, צרפתים, ויקינגים, ספרדים), מזרח אירופה והמזרח התיכון (ביזנטים, גותים, פרסים, ערבים, טאוטונים, טורקים והונים), המזרח הרחוק (סינים, יפנים, מונגולים וקוריאנים) ובחבילת ההרחבה: "העולם החדש" (אצטקים ומאיה).
כאשר ההבדל בין 4 הקבוצות הללו, הוא בעיצוב ייחודי למבנים בכל אחת מהקבוצות.
למשל, מרכז העיר (Town Center) האנגלי יראה אותו דבר כמו מקבילו הצרפתי, אבל לא כמו אותו מבנה בגרסה ביזנטית או סינית.
ישנן מספר יחידות אנושיות שאיתן אפשר לבנות את האימפריה והן:
כפרִיים (Villagers) – מיוצרים במרכז העיר.
יכולים לתקן ולבנות בניינים וכן להשיג משאבים.
עגלות סחר (Trade Carts) – מיוצרות בשוק.
ניתן להרוויח בעזרתן זהב מכל שוק של שחקן אחר.
ספינות דיג (Fishing Ships) – מיוצרות בנמל, אוספת מזון מלהקות דגים.
ספינות מסחר (Trade Cogs) – מיוצרות בנמל, ניתן להרוויח בעזרתן זהב מכל נמל של שחקן אחר.
יחידות אלה מורכבות משני ענפים טכנולוגיים:
לוחם נושא אלה, איש בשריון, נושא חרב ארוכה, נושא חרב דו ידנית ואלוף – חיילים רגליים, טובים בהריסת בניינים.
נושא־חנית, נושא כידון, ונושאי קרדום – אלה הם חילות רגליים, אשר מצטיינים בקרב מול פרשים, פילי מלחמה ומטילי כידון.
לוחמי הנשר (Eagle warriors) – רק האצטקים והמאיה יכולים לייצר אותם, יש להם יתרון גדול בריגול והם באים במקום פרשים (מכיוון שתרבויות אלו לא יכולות לייצר פרשים).
נבנים במטווח קשתים (Archers Range).
קיימים ארבעה סוגים שונים של חיילים מסוג זה:
קשת, נושא־קשת מצולבת, ארבלסטר – טובים מול חיילים איטיים, יכולים להיכנס לחלק מהבניינים ולירות משם חצים.
מטיל־כידון, מטיל־כידון מתקדם – טובים נגד קשתים, אך חלשים מול יחידות אחרות, בייחוד פרשים.
לא יכולים לתקוף אם האויב קרוב מדי.
פרש־קשת, ופרש קשת כבד – אידיאליים מול חיילים כבדים, או לתקיפת מטרות מבודדות.
בהיותם קשתים רכובים, הם פגיעים לזורקי ונושאי חניתות.
תותחן־יד – החייל המתקדם ביותר, משתמש ברובה.
הוא חזק במיוחד מול קשתים אחרים ומול אויבים קרובים ובעיקר מול מבנים.
פיל־קשת – קשת בעל מנת חיים גבוהה במיוחד.
רק תרבויות הודיות יכולות לייצר יחידה זו.
יחידות אלה מורכבות לרוב משני ענפים טכנולוגיים:
סייר, פרש קל, הוסר – יחידות הפרשים הזולים ביותר.
בעלי טווח ראייה (Line of Sight – LoS) גדול במיוחד ולכן הם מצוינים לריגול.
הם טובים מול כלי מצור, כמרים (הם כמעט בלתי ניתנים להמרה) ומול קשתים.
אביר, פרש כבד, פלדין – אלה יחידות הפרשים המובחרות ביותר.
הם מהירים, משוריינים, ובעלי כוח התקפה מעולה, אך הם גם יקרים, ולוקח זמן כדי לייצר אותם.
גמל, גמל כבד – אלה יחידות פרשים נגד קשתים, אבל בעיקר נגד פרשים אחרים.
הם זולים מהאבירים, ונבנים יותר מהר מהאבירים, אך חלשים יותר.
עיקר השימוש בו הוא נגד כל החיילים הרכובים.
רק התרבויות מסוג מרכז אירופה והמזרח התיכון יכולים לייצר אותם.
פילי קרב – יחידות פילים חזקות שמיוצרות באורווה.
רק תרבויות דרום אסייתיות יכולות לייצר אותם.
פגיעים מאוד להמרות של נזירים (למעשה רק אחת מתוך 3 תרבויות דרום אסייתיות יכולה לרכוש טכנולוגיה שגורמת ליחידה להתאבד לאחר שהומרה).
פילי מלחמה – מיוצרים בטירה יחידות חזקות במיוחד שמיוצרות רק בתרבות הפרסית.
חזקים בהריסת בניינים יותר מכל חייל אחר (חוץ מכלי המצור על אף שניתן להחשיב את פילי המלחמה גם בקטגוריה זו), בעלי כמות החיים הגדולה ביותר יחסית ליחידות צבא אחרות(600 אחרי שדרוגים) אך איטיים ופגיעים במיוחד מול לוחמי חניתות ופרשים־קשתים.
נבנים בבית מלאכה לכלי מצור (Siege Workshop) ופגיעים מאוד.
בליסטרה, בליסטרה כבדה, בליסטרת מצור – נשק המשגר חופן של אבנים שפוגעות בכל מה שנמצא באזור הנפילה (אויבים, בעלי ברית, יחידות של בעל הבליסטרה, ולפעמים גם עצים).
פגיעם מאוד לרגלים, פרשים, וחצים.
קשת־מצור, קשת מצור כבדה – קשת צלב אדירה, אשר חציה עוברים דרך צבאות שלמים.
איל ניגוח, איל ניגוח מברזל, איל ניגוח משוריין – כלי מצור עמיד לחצים, שמשמיד מבנים ביעילות, משתמשים בו בעיקר נגד מגדלים, מרכזי ערים וטירות.
חלש נגד כל יחידה רגלית או רכובה (כולל כפריים) ויכול להכיל בתוכו חיילים רגלים או קשתים להגנה נגדם.